আমার সঙ্গে সন্ত্রাস-যোগ! প্রমাণ হলে মুখ্যমন্ত্রিত্ব ছেড়ে দেব’, মমতা

কলকাতা: মমতা বন্দ্যোপাধ্যায় সরকারের বিরুদ্ধে সংখ্যালঘু তোষণের অভিযোগ তোলেন শুভেন্দু অধিকারীরা (Suvendu Adhikari)। কাশ্মীরের জঙ্গিদের সঙ্গে তাঁর যোগ রয়েছে বলে বিরোধীরা অভিযোগ তুলেছে বলে এদিন মন্তব্য করেন মুখ্যমন্ত্রী। বিধানসভা (WB Assembly) অধিবেশনে শুভেন্দু অধিকারীর করা মন্তব্যে নিন্দা করে প্রতিবাদ জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)। মমতা বলেন, এই নিয়ে প্রধানমন্ত্রী নরেন্দ্র মোদিকে চিঠি লিখবেন তিনি। আমার সঙ্গে সন্ত্রাস-যোগ! এর চেয়ে মৃত্যু ভালো, প্রমাণ হলে মুখ্যমন্ত্রিত্ব ছেড়ে দেব’।

বাইরে তখন ধরনায় শুভেন্দু অধিকারী সহ বিজেপি বিধায়করা। বিধানসভার ভিতরে মমতার এক একটা শব্দ যেন বিরোধীদের হয়ে অগ্নিবান হয়ে ঝরছে। ‘মুসলমানের সরকার’ বলেও কটাক্ষ করা হয়েছে বিরোধীদের তরফে। খোদ মুখ্যমন্ত্রীর সঙ্গে সন্ত্রাসবাদী যোগের অভিযোগ তুলতেও পিছপা হননি তাঁরা। এদিন অধিবেশনে নিজের বক্তব্যে মমতা বলেন, “আমাকে বলেছে, আমি নাকি হিন্দুধর্মকে তাচ্ছিল্য করি। আর আমি মুসলিম লিগ করি। যিনি হিন্দু ধর্মের কথা বলছেন তিনি যানে না আমি ব্রাহ্মণ পরিবারের মেয়ে। এত সংগ্রাম করার পর আমাকে এই বয়সে এসে এই সব শুনতে হচ্ছে। শুনতে হচ্ছে জম্মু ও কাশ্মীরের জঙ্গিদের সঙ্গে আমার সম্পর্ক। বাংলাদেশি জঙ্গিদের সঙ্গে আমার সম্পর্ক। বাংলার মানুষকে বলব, যদি প্রমাণ করতে পারেন, একদিনের মধ্যে মুখ্যমন্ত্রিত্ব ছেড়ে দিয়ে চলে যাব।আত্মসম্মান বিসর্জন দিয়ে রাজনীতি করিনি। কোনও দিন জাত-ধর্ম নিয়ে কথা বলি না।

আরও পড়ুন: একটি ধর্মকে বিক্রি করে খাচ্ছেন, শুভেন্দুকে তোপ মমতার

বিরোধী দলনেতাকে আক্রমণ করে মুখ্যমন্ত্রী বলেন,আপনি বিরোধী দলনেতা হিসেবে যে অভিযোগ করেছেন, আমি প্রধানমন্ত্রীকে চিঠি দিয়ে জানাব। একথা আপনি বলতে পারেন কি না। প্রধানমন্ত্রী আমাকে জানাবেন। আপনি যদি প্রমাণ করতে পারেন তবে আমি মুখ্যমন্ত্রিত্ব ছেড়ে চলে যাব।

অন্য খবর দেখুন